cyanic-selkie/wikianc huggingface dataset:
Ramayana
Balakanda
Tidak lama kemudian, Kausalya selamat melahirkan Rama, Sumitra melahirkan kembar Lakshmana dan Satrughna, dan Kaikeyi melahirkan Bharata. Seluruh Ayodhya meraikan kelahiran putera-putera ini. Sejak kecil, Lakshmana amat rapat dengan Rama. Satrughna pula sentiasa bersama Bharata. kanan|thumb|Lukisan Raja Ravi Varma memaparkan Rama mematahkan busur Shiva Putera-putera Dasaratha mencapai usia remaja. Pada suatu hari, Rishi Viswamitra tiba di istana Dasaratha untuk memohon perlindungan. Dua orang raksasa, Maricha dan Subahu sering menganggu upacara korban yang dilakukan oleh Viswamitra. Putera-putera Rama dan Lakshmana mengikuti Viswamitra ke asramanya dan menumpaskan raksasa-raksasa itu. Viswamitra dapat menyempurnakan upacara korbannya. Dalam perjalanan pulang ke istana Ayodhya, mereka mempelajari pelbagai perkara daripada Rishi itu.
Semasa melalui kerajaan Mithila, mereka bersinggah di istana Raja Janaka. Di sana, Rama berjaya merafak busur Siva dan mematahkannya. Kejadian ini disambut dengan gembira kerana Raja Janaka telah bertitah bahawa sesiapa yang berjaya mengangkat busur itu akan dikahwinkan dengan puteri baginda, Dewi Sita. Utusan di hantar ke Ayodya untuk menjemput Maharaja Dasaratha dan keluarga baginda. Janaka juga menawarkan puteri-puteri lain, Urmila kepada Lakshmana, Mandavi kepada Bharata dan Srutakirti kepada Satrughna. Selepas istiadat perkahwinan diraja ini, mereka kembali ke Ayodhya. Sebelum berangkat ke Ayodhya, Rama juga mengalahkan Parasurama, seorang Avatara Maha Vishnu.
Ayodhyakanda
thumb|Lukisan Raja Ravi Varma mengenai babak antara Jatayu dan Ravana Beberapa tahun kemudian, Dasaratha memutuskan untuk menabalkan Rama sebagai Putera Mahkota. Seluruh kota Ayodhya menyambut khabar itu dengan penuh kegirangan. Namun, Manthara yang keji, tidak dapat menerima berita itu. Manthara meracuni fikiran Kaikeyi, permaisuri kegemaran Dasaratha. Bergantung kepada suatu janji yang diberikan oleh Dasaratha pada suatu ketika dahulu, Kaikeyi menuntut tahkta untuk putera baginda, Bharata. Kaikeyi juga menuntut agar Rama dibuang negeri selama empat belas tahun. Dasaratha, seorang yang sentiasa menepati janji baginda, tersekat dalam perangkap Kaikeyi. Semua rayuan baginda tidak dipedulikan oleh Kaikeyi.
Apabila Rama mendapat tahu tentang permintaan Kaikeyi, tanpa teragak-agak, Rama bersetuju untuk mengurniakan tahkta kerajaan kepada Bharata dan meninggalkan Ayodhya. Sita dan Lakshmana, turut mengikuti Rama ke hutan.
Perpisahan dengan putera tercinta baginda, mematahkan hati dan badan Dasaratha. Pada hari ke lima Rama dibuang negeri, Dasaratha mangkat ketika semua orang sedang tidur.
Pertemuan Bharata dan Rama di bukit Citrakutha adalah suatu peristiwa yang amat mengharukan hati. Mendengar berita kemangkatan ayahandanya, Rama tidak dapat menahan air matanya. Bharata memujuk Rama untuk kembali ke Ayodhya dan menerima singgahsana kerajaan. Namun, Rama enggan kerana itu akan bermaksud bahawa Dasaratha tidak dapat menunaikan janjinya. Demi kebenaran, Rama harus menjalani hukuman pembuangan negeri selama 14 tahun.
Akhirnya, Bharata mengambil paduka (alas kaki) Rama dan menabalkannya sebagai 'raja' Ayodhya. Bharata bersemayam di Nandigrama, sebuah kampung kecil, di luar Ayodhya dan menguruskan pentadbiran kerajaan sebagai pemangku Rama.
Aranyakanda
Rama, Sita dan Lakshmana menerokai jauh ke dalam hutan Dandaka. Dalam perjalanan ini, mereka bersinggah di asrama-asrama pertapa seperti Valmiki, dan Bharadvaja. Sepuluh tahun berlalu dengan aman dan bahagia. Rama dan Lakshmana menghapuskan ramai raksasa-raksasa kejam yang mengancam kehidupan lain dan ketenteraman di hutan Dandaka.
Atas aduan Surpanakha, raja raksasa di tempat itu, Khara dan 14000 tentera raksasa memulakan serangan ke atas Rama. Seorang diri, Rama menewaskan angkatan Khara. Semakin marah akan Rama, Surpanakha terbang ke  Lanka (kini Sri Lanka) untuk menghadap kakandanya, Ravana. Namun, Dengan amat licik, Surpanakha menghuraikan kecantikan Sita dan membangkitkan nafsu Ravana untuk memiliki Sita.
Ravana, seorang raja yang zalim dan kaki perempuan, tidak dapat menahan dirinya. Dengan serta-merta, Ravana berangkat untuk berjumpa dengan Maricha. Ravana membuat rancangan untuk menculik Sita dan meminta Maricha membantunya. Maricha, yang pernah dikalahkan oleh Rama cuba untuk mengubah fikiran buruk Ravana tetapi tidak berjaya. Akhirnya, Maricha bersetuju dengan rancangan Ravana.
Maricha menjelma sebagai seekor rusa emas dan berlari-lari di hadapan Sita. Kagum dengan kecantikan rusa emas itu, Sita mendesak Rama untuk menangkapnya. Apabila Rama cuba menangkapnya, rusa itu melarikan diri jauh ke dalam hutan. Akhirnya, Rama melepaskan anak panahnya dan menumpaskan rusa emas itu. Sebelum mati, Maricha menyahut, 'Oh Sita! Oh Lakshmana!' dalam suara Rama. Mendengar jeritan Rama, Sita mendesak Lakshmana untuk pergi menyelamatkan kakandanya. Lakshmana cuba meyakinkan Sita bahawa itu mesti suatu muslihat musuh mereka. Namun, akhirnya, Lakshmana terpaksa akur pada permintaan Sita.
Semasa mencari Sita, putera-putera itu bertembung dengan Kabandha, seorang raksasa dan membunuhnya (dan dengan itu, membebaskannya daripada suatu sumpahan). Atas nasihat Kabandha, mereka bertemu dengan Sabari, seorang pertapa wanita. Sabari menasihatkan mereka untuk menuju ke bukit Rishyamuka dan berjumpa dengan seorang vanara bernama Sugriva. thumb|Surpanakha dihukum oleh Lakshmana
Kishkindhakanda
Sugriva, seekor vanara (monyet) dari keturunan diraja Kishkindha berada di bukit Rishyamuka sebagai pelarian. Abangnya, Vali telah merampas isterinya dan membuangnya dari kerajaan mereka. Rama berkenalan dengan Sugriva dan menjalin persahabatan. Rama berjanji untuk mendapatkan kembali hak Sugriva, sementara Sugriva pula berjanji untuk membantu mencari Dewi Sita.
Rama memenuhi janjinya dengan menewaskan Vali dan mendapatkan kembali kerajaan Sugriva. Selepas menjadi raja Kishkindha, Sugriva mengarahkan pasukan vanara untuk mencari Dewi Sita. Satu pasukan tentera di bawah pimpinan Angada, putera mahkota Kishkinda dan Hanuman bertolak ke arah selatan. Sampati, abang Jatayu memberikan maklumat bahawa Ravana telah membawa Sita, merentasi laut ke Lanka. Pasukan vanara mula memikirkan cara-cara untuk merentasi lautan itu.
Dangiang, Banjarwangi
Dangiang merupakan sebuah desa yang terletak dalam (daerah) kecamatan Banjarwangi, Kabupaten Garut, Provinsi Jawa Barat, Indonesia.
Ramayana
Sundarakanda
Selepas perbincangan, akhirnya, Hanuman diberikan tugas untuk merentasi lautan itu. Dengan kesaktian yoganya, Hanuman membesarkan dirinya dan merentasi lautan itu dalam satu lompatan. Selepas mencari di seluruh pelusuk Lanka, akhirnya, Hanuman menemui Sita di taman Asoka. Hanuman memperkenalkan dirinya dan menyerahkan cincin Rama kepada Sita. Sebagai balasan, Sita memberikan cudamani (perhiasan rambutnya) untuk dibawa kepada Rama, Walaupun Hanuman menawarkan untuk membawanya pulang, Dewi Sita enggan kerana sepatutnya Rama yang datang untuk membebaskannya. Sebelum kembali kepada Rama, Hanuman menyebabkan kemusnahan besar kepada kota Lanka.
Sebaik sahaja Hanuman membawa berita tentang penemuan Dewi Sita, Rama mengarahkan Sugriva untuk mengumpulkan pasukan tenteranya dan bertolak ke semenanjung selatan.
Yuddhakanda
Ketika tentera vanara sedang berkhemah di tepi pantai dan merancang strategi untuk merentasi lautan itu, Vibhisana, adik Ravana tiba dari Lanka. Vibhisana, seorang yang mulia telah menasihatkan Ravana untuk mengembalikan Dewi Sita kepada Rama. Ravana yang angkuh dengan kekuatannya, enggan untuk menerima nasihat dan menghina Vibhisana di khalayak ramai. Vibhisana dan empat orang sahabatnya telah meninggalkan Lanka dan berganding bahu dengan Rama.
Selepas membina sebuah jambatan batu, pasukan Rama merentasi lautan itu. Rama menghantar utusan kepada Ravana untuk menyerahkan Sita dan dengan itu, mencapai kedamaian. Ravana masih berdegil dan mencabar Rama untuk berperang dengannya.
Akhirnya, satu pertempuran yang dahsyat tercetus. Hanuman berterbang ke pergunungan Himalaya untuk membawa bukit Sanjivani. Herba sanjivani menghidupkan semula Lakshmana dan askar-askar vanara yang terkorban. Dalam pasukan Ravana pula, semua pahlawan-pahlawan hebatnya, seperti Kumbhakarna dan Indrajit (putera Ravana) telah terkorban. Akhirnya, Rama juga menumpaskan Ravana dan membunuhnya.
Kematian Ravana disusuli dengan upacara penabalan Vibhisana sebagai raja Lanka. Kemudian, Rama bertemu dengan Sita selepas Sita menjalani ujian di atas perapian untuk membuktikan kesuciannya. Ketika ini, empat belas tahun pembuangan Rama telah sempurna. Rama, Sita dan Lakshmana kembali ke Ayodhya dengan menaiki sebuah kereta pedati terbang.
Di Ayodhya, Rama ditabalkan sebagai Raja dan Sita sebagai Permaisuri. Pemerintahan Rama yang dikenali sebagai Ramarajya membawa keamanan dan kebahagiaan kepada semua penduduknya. thumb|329x329px|Kematian Kumbhakarna
Uttarakanda
Beberapa tahun kemudian, pada suatu hari, Rama mendengar suatu berita buruk. Seorang dua penduduk Ayodhya telah mengutuk perbuatan Rama menerima kembali Sita yang telah menetap di rumah Ravana. Terperanjat dengan tomohan itu, Rama memutuskan untuk menghantar Sita ke hutan. Atas titah Rama, Lakshmana membawa Sita ke hutan dan meninggalkannya di sana. Valmiki Muni menemui Sita yang hamil dan memberinya perlindungan di asramanya. Beberapa lama kemudian, Sita melahirkan putera kembar yang dinamakan sebagai Lava dan Kusa. Atas didikan Valmiki, mereka membesar di asrama itu. Beberapa tahun kemudian, Rama menjalankan upacara korban Aswamedha di hutan Naimisha. Valmiki membawa Lava dan Kusa ke upacara itu untuk menyanyikan Ramayana yang dikarangnya. Rama menyedari bahawa Lava dan Kusa adalah putera-puteranya sendiri. Rama meminta Valmiki untuk membawa Sita ke istananya dan agar Sita membuktikan kesuciannya sekali lagi. Buat kali kedua, Sita berjalan di atas perapian. Selepas berjaya membuktikan kesuciannya, Sita berdoa kepada Bhudevi, Dewi Bumi untuk mengambilnya semula. Bhudevi muncul dari perut bumi dan membawa Sita bersama-samanya. Demikian, berakhir hidup Sita yang penuh penderitaan. Tempoh kehidupan Rama di bumi mencapai hujungnya. Kalapurusha (Jelmaan Masa) tiba di Ayodhya untuk mengingatkan Rama bahawa masa untuk mengakhiri hidupnya telah tiba. Disebabkan takdir, Rama terpaksa menghalau Lakshmana. Devendra (Raja Syurga) muncul dan membawa Lakshmana ke syurga. Selepas menyerahkan kerajaan Ayodhya kepada Lava dan Kusa, Rama bertolak ke sungai Sarayu untuk mengakhiri hidupnya. Ramai penduduk Ayodhya yang setia pada Rama mengikut bersamanya ke sungai Sarayu. Dengan merahmati dan memberikan kebebasan kepada mereka, Rama kembali ke kediaman abadi-Nya.
Feeza
Hafiza Shaari, lebih dikenali sebagai Feeza ialah seorang penyanyi wanita Malaysia. Beliau meraih pengiktirafan meluas pada 1996 menerusi lagu "Ungkapan Kata Bernafas Cinta" yang merupakan single pertamanya. Kehadirannya dalam industri muzik sezaman dengan Siti Nurhaliza, Rozita Izlyn dan Krisya. Pada tahun 2019, beliau ialah salah seorang daripada 12 peserta Gegar Vaganza musim keenam.
Ramayana
Pengaruh Ramayana
Tidak ada karya lain yang telah mempengaruhi segala aspek kehidupan penduduk India seperti Ramayana. Swami Vivekananda menjelaskan pengaruh mahakarya ini terhadap masyarakat Hindu seperti begini: "'Rama ialah idola purba dari zaman kepahlawanan, jelmaan kebenaran dan moral, anak yang ideal, suami yang ideal, bapa yang ideal, dan terutamanya, raja yang ideal. Valmiki, telah memperkenalkan Rama ini kepada kita. Tidak ada bahasa yang lebih tulen, lebih suci, atau lebih indah, dan pada masa yang sama lebih ringkas daripada bahasa yang digunakan oleh penyair agung itu (Valmiki) yang menceritakan kisah hidup Rama""'Apakah yang hendak diperkatakan tentang Sita? Kamu boleh mencari dalam semua kesusasteraan dunia pada masa lampau, dan saya boleh memberi kepastian, kamu juga perlu menghabiskan semua kesusasteraan dunia pada masa akan datang, sebelum kamu boleh bertemu dengan seorang Sita yang lain. Sita adalah unik. Watak itu telah dipaparkan dengan sepenuhnya. Mungkin terdapat beberapa orang Rama. Tetapi, tidak pernah ada lebih daripada seorang Sita! Dia adalah wanita India sejati kerana semua idea-idea tentang seorang wanita yang sempurna telah lahir daripada kehidupan Sita. Selama beribu-ribu tahun, Sita masih menjadi pujaan setiap lelaki, perempuan, dan kanak-kanak di seluruh bumi Aryavarta (India). Sita yang menakjubkan akan ada selama-lamanya. Sita adalah jelmaan kesucian, kesabaran, dan kesengsaraan. Dia mengharungi kehidupan yang penuh penderitaan tanpa sedikit pun rungutan. Dialah isteri yang tetap suci, tetap tulen, idola masyarakat, dan idola dewa-dewi. Sita yang hebat akan sentiasa kekal sebagai Tuhan kebangsaan kita. Tidak perlu untuk penjelasan panjang kerana kita semua mengenalinya dengan amat baik""'Semua mitos kita mungkin akan lenyap, kemungkinan Veda juga akan hilang, dan bahasa Sanskrit kita mungkin akan hilang selama-lamanya. Namun, selagi lima orang Hindu masih berada di sini, yang mungkin bercakap dalam bahasa kasar sahaja, kisah Sita akan ada. Tengoklah! Sita telah menjadi asas bangsa kita. Dia berada dalam darah setiap lelaki dan perempuan Hindu. Kita ialah anak Sita.'"
Tamadun & Kebudayaan
Tamadun dan kebudayaan tidak semestinya wujud bersama-sama. Sesuatu masyarakat yang bertamadun tidak semestinya mempunyai kebudayaan yang tinggi. Ketamadunan menjadikan kehidupan di dunia lebih selesa dan senang. Sebaliknya, kebudayaan mengajar kita untuk menggunakan semua benda-benda baik yang diberikan oleh tamadun untuk kebaikan berpanjangan semua orang. Ada kalanya, ketamadunan turut membawa bersama-samanya pelbagai kejahatan dan maksiat. Sebaliknya, kebudayaan, yang mengutamakan nilai-nilai murni dan etika, serta memberikan penekanan kepada kemajuan yang holistik dapat mengurangkan kesan-kesan buruk ketamadunan dan juga meningkatkan tamadun itu ke suatu tahap yang mulia.
Ramayana oleh Valmiki memberikan kita kedua-dua aspek ini. Mahakarya ini memperkenalkan kita kepada tiga ketamadunan dan kebudayaan yang tipikal tetapi berlainan iaitu Ayodhya, Lanka dan Kishkindha.
Ayodhya
Ayodhya ialah sebuah tamadun yang telah mencapai kebudayaan yang tertinggi. Valmiki memberikan deskripsi tentang kota Ayodhya di bawah pemerintahan Dasaratha dan kemudiannya di bawah Rama. Kota ini penuh dengan istana-istana yang mengagumkan. Jalan-jalannya luas dan bersih. Kubunya kuat dan penuh dengan semua kelengkapan pertahanan. Pasukan tentera Ayodhya sentiasa bersedia untuk menghadapi medan pertempuran. Mereka berpegang kuat kepada Yuddhadharma atau etika peperangan. Penduduk Ayodhya hidup dengan aman, selesa dan gembira. Pembelajaran dan penyebaran ilmu Veda serta pelaksanaan upacara agama berjalan tanpa sebarang halangan. Raja memerintah kerajaannya dengan penuh efisyen dibantu oleh para menteri dan penasihat yang bijak. Para rishi menjadi penasihat dan sami diraja. Satya (kebenaran) dan Dharma (Kebaikan) menjadi tunjang kerajaan dan kehidupan setiap penghuni Ayodhya. Tugas dan tanggungjawab empat varna (brahmin, kshatriya, vaisya, dan sudra) dan empat asrama (brahmachari, grihasta, vanaprastha, dan sannyasa) diikuti dengan ketat. Kemewahan duniawi, keseronokan jasmani, dan kekuasaan langsung tidak menggoda putera-putera Ayodhya. Asas kehidupan mereka ialah Dharma dan kebaikan orang lain. Dasaratha yang terikat dengan janjinya kepada Kaikeyi, Rama yang serta-merta mengikuti titah ayahandanya untuk melepaskan haknya dan pergi ke hutan, kesediaan Lakshmana dan Sita untuk mengikuti Rama ke hutan, percubaan Bharata untuk membawa balik Rama, semua ini menunjukkan suatu masyarakat yang berbudaya tinggi.
Lanka
Kerajaan Lanka di bawah pemerintahan Ravana menjadi sebuah kota mewah yang menakjubkan. Namun, hampir ke semua kemewahan dan kekayaan kota ini adalah hasil daripada rompakan atau hasil rampasan peperangan. Kota ini penuh dengan istana-istana, bangunan-bangunan besar, dan taman-taman yang indah. Penduduknya berbadan besar dengan penampilan yang mengerunkan. Perbuatan kanibalisme dan meminum arak  amat berleluasa. Golongan Brahmin di Lanka lebih cenderung kepada upacara-upacara sihir dan ilmu hitam. Kebanyakan kuil di Lanka adalah untuk dewa-dewi yang menakutkan seperti Badrakali. Ravana dan puteranya, Indrajit menyembah Badrakali di sebuah tempat tersembunyi bernama Nikumbhila untuk mendapatkan kemenangan dalam peperangan dan senjata-senjata ajaib. Ravana dan Indrajit juga mahir dalam Maya Yuddha, peperangan yang menggunakan ilmu sihir dan kuasa ajaib untuk memperdayakan musuh. Satu-satunya matlamat hidup penduduk Lanka ialah untuk menikmati keseronokan duniawi.
Ravana adalah seorang raja yang amat berkuasa, berpendidikan dan berkebolehan. Ravana juga dapat menjalani disiplin agama yang rumit. Namun, kegilaan seks yang tidak terkawal, keegoan dan sifat mementingkan diri sendiri telah membawa kepada kekalahan Ravana, kejatuhan dan akhirnya kemusnahkan Lanka.
Satu-satunya penduduk Lanka yang mengikuti Dharma ialah Vibhisana. Lanka telah selamat daripada kemusnahan sepenuhnya disebabkan Vibhisana.
Kiskindha
Kota ini digambarkan sebagai sebuah gua. Kemungkinan ia terletak di kawasan pergunungan dan jalan ke kota ini menerusi sebuah gua. Kota ini amat luas dengan bangunan-bangunan yang cantik dan dipenuhi dengan segala keselesaan seperti suatu tamadun yang maju.
Hassan Ahmad
Dato' Dr Hassan Ahmad (lahir 8 Disember 1936-31 Ogos 2011) merupakan bekas ketua pengarah Dewan Bahasa dan Pustaka (DBP) (1963-1976) dan Pengerusi Gerakan Memansuhkan PPSMI (GMP) yang turut terlibat dalam Perarakan Keranda Mac 2009.
Ramayana
Kiskindha
Namun, Valmiki telah menggambarkan penduduk Kiskindha sebagai 'vanara' atau monyet-monyet yang mempunyai sifat-sifat monyet. Jika kita mengaji seluruh Ramayana, kita boleh merumuskan bahawa 'vanara' ialah suatu perkataan simbolik. Perkataan 'va-nara' mungkin bermaksud, 'atau, mungkin dia adalah seorang manusia'. Bentuk muka masyarakat ini mungkin serupa dengan rupa monyet. Namun, oleh kerana mereka bercakap dalam bahasa manusia dan golongan perempuan tidak mempunyai ekor, perempuan-perempuan Kiskindha juga dihuraikan sama seperti golongan perempuan dalam spesis manusia. Maka, kita boleh merumuskan bahawa vanara adalah masyarakat yang hidup di kawasan pergunungan, perhutanan dan persisiran sungau. Mungkin mereka mewarnai diri mereka seperti monyet dan memakai kain yang panjang di belakang seperti ekor. Atau mungkin, monyet adalah simbol negara mereka.
Hassan Ahmad
Beliau dilantik menjadi Duta Besar dan Wakil Tetap Malaysia ke Unesco di Paris.Beliau penerima Zamalah Pertubuhan Bangsa-Bangsa Bersatu (PBB) dalam Seminar Sebutan Tentang Persefahaman Antarabangsa di New York. Dari Paris, beliau terus menyumbang pelbagai rencana di majalah Dewan Masyarakat.
212 (nombor)
212 (dua ratus dua belas) ialah nombor asli selepas 211 dan sebelum 213.
Hassan Ahmad
Biodata
Hassan Ahmad dilahirkan di Muar, Johor adalah anak sulung daripada lapan beradik dan anak pegawai polis zaman British. Bersekolah di Sekolah Melayu Mersing (1942-1943), Sekolah Melayu Muar (1945-1948), Sekolah Tinggi Muar dan Maktab Melayu Kuala Kangsar (1957). Di Universiti Malaya beliau memperoleh ijazah Sarjana Muda Sastera.
Ramayana
Kiskindha
Penduduk Kiskindha mempunyai badan yang kuat dan ramai dalam kalangan mereka mahir dan seni gusti. Mereka menggunakan gigi dan kuku mereka serta beberapa peralatan daripada batu atau dahan ketika bertempur. Masyarakat vanara juga nampaknya tidak mahir dalam penggunaan senjata buatan.
Feeza
Kerjaya
Beliau memulakan kerjaya nyanyian pada 1996 dengan melancarkan single pertamanya, "Ungkapan Kata Bernafas Cinta" ciptaan Azmeer, seterusnya muncul dengan album studio pertama (dan terakhir), Kehadiran. Feeza pernah dipilih mewakili Malaysia di Festival Muzik Asia yang berlangsung di Yoshinogari, Jepun pada 4 dan 5 Oktober 1997. Bagaimanapun, hanya selepas empat tahun aktif dalam bidang muzik, pada 2000 beliau menamatkan kerjaya sebagai penyanyi dan menerima tawaran bekerja sebagai artis budaya di Majlis Perbandaran Subang Jaya (MPSJ). Beliau seterusnya dinaikkan pangkat sebagai Penolong Pegawai Integriti biarpun masih aktif menjayakan persembahan majlis anjuran MPSJ termasuk menerima tawaran nyanyian di majlis korporat.
211 (nombor)
211 (dua ratus sebelas) ialah nombor asli selepas 210 dan sebelum 212.
Granadilla de Abona
Granadilla de Abona merupakan sebuah kawasan perbandaran di Sepanyol di Santa Cruz de Tenerife, di komuniti autonomi Canary.
Ramayana
Kiskindha
Penduduk Kiskindha juga mengamalkan pemakaian yajnopavita (benang suci) dan melakukan upacara ritual sandhya. Namun, adat perkahwinan dan hubungan lelaki-perempuan masyarakat ini tidaklah begitu beretika tinggi seperti dalam masyarakat Ayodhya. Kedua-dua lelaki dan perempuan vanara juga mempunyai ketagihan minuman keras.
Tamadun Kiskindha adalah jelas sebuah tamadun yang berada dipertengahan tamadun Ayodhya dan Lanka. Kota Kiskindha terselamat daripada kemusnahan disebabkan Sugriva yang berserah kepada Rama.
Pesawat serangan darat
Pengenalan
Hanya beberapa pesawat sahaja diberikan tugas sebagai pesawat serang darat; kebanyakan pesawat yang digunakan untuk tugas ini ialah sebenarnya adalah pesawat pejuang dan pesawat pengebom ringan. Walaupun"pesawat pejuang parit" seperti Sopwith Camel TF.1 dan Boeing GA-1 telah dikaji sejak awal Perang Dunia I dan awal tahun 1920-an, kebanyakan rekaan khas datang dari awal Perang Dunia II. Pada masa ini, enjin-enjin mempunyai kuasa cukup untuk menampung berat tambahan daripada perisai dan senjata yang diperlukan untuk pesawat serang darat. Perkembangan awal pesawat serang darat adalah berkait rapat dengan perkembangan awal pengebom junam disebabkan tujuan mereka yang sama iaitu menyerang sasaran darat di medan perang. pesawat serang darat yang paling berjaya adalah pesawat Jerman iaitu Junkers Ju-87 'Stuka' and pesawat Rusia iaitu Ilyushin Il-2 Sturmovik yang mana di sanjung oleh Josef Stalin kerana berjaya memenangi peperangan tersebut. Luftwaffe juga menghasilkan pengganti untuk Stuka di dalam tugas serangan darat (walaupun bukan sebuah pengebom junam) iaitu Henschel Hs 129, tetapi hanya beberapa sahaja dibina dan meraka tidak begitu berkesan di dalam perang tersebut.
Ramayana
Kerohanian lwn Kebendaan
Seperkara perlu diingati sebelum membaca atau mengaji mahakarya ini. Penulis mahakarya ini, Valmiki ialah seorang Rishi yang telah melepaskan segala nikmat duniawi dan menjalani kehidupan rohani demi kebaikan dunia dan untuk mencapai Tuhan. Matlamat utama mahakarya Valmiki ialah untuk menunjukkan bahawa evolusi moral dan rohani adalah kemajuan sebenar manusia dan bukannya pencapaian material atau kemajuan saintifik. Kemajuan sebenar manusia adalah di dalam dirinya sendiri dan bukan di luar. Di luar, seseorang mungkin kelihatan kasar, primitif dan kolot, tetapi di dalam, mungkin dia mempunyai moral dan etika yang tinggi. Watak-watak seperti Hanuman, Jambavan, dan Jatayu nampaknya memberikan kita mesej ini. Meskipun dari segi penampilan, watak-watak ini kelihatan seperti binatang, namun mereka penuh dengan sifat-sifat terpuji seperti kesetiaan, persahabatan, kesanggupan untuk berkorban demi kebaikan orang lain. Satu lagi kemuliaan watak-watak ini ialah kebolehan mereka untuk mengenali dan menghargai kebaikan, kebenaran dan kerohanian.
211 (nombor)
Nombre 210
Daerah Žďár nad Sázavou
300px|thumb|Map of the Czech Republic highlighting Vysočina Region and Žďár nad Sázavou District Daerah Žďár nad Sázavou (Okres Žďár nad Sázavou (Okres Třebíč) merupakan sebuah daerah (okres) yang terletak dalam Wilayah Vysočina di negara Republik Czech. Ibu kota bagi daerah ini adalah bandar Žďár nad Sázavou.
Senarai lengkap kampung dan bandar
Baliny - Blažkov - Blízkov - Bobrová - Bobrůvka - Bohdalec - Bohdalov - Bohuňov - Borovnice - Bory - Březejc - Březí nad Oslavou - Březí - Březské - Budeč - Bukov - Býšovec - Bystřice nad Pernštejnem - Černá - Chlumek - Chlumětín - Chlum-Korouhvice - Cikháj - Dalečín - Daňkovice - Dlouhé - Dobrá Voda - Dolní Heřmanice - Dolní Libochová - Dolní Rožínka - Fryšava pod Žákovou horou - Hamry nad Sázavou - Herálec - Heřmanov - Hodíškov - Horní Libochová - Horní Radslavice - Horní Rožínka - Jabloňov - Jámy - Javorek - Jimramov - Jívoví - Kadolec - Kadov - Karlov - Kněževes - Koroužné - Kotlasy - Kozlov - Krásné - Krásněves - Křídla - Křižánky - Křižanov - Křoví - Kuklík - Kundratice - Kyjov - Lavičky - Lhotka - Lísek - Líšná - Malá Losenice - Martinice - Matějov - Měřín - Milasín - Milešín - Mirošov - Moravec - Moravecké Pavlovice - Netín - Nížkov - Nová Ves - Nová Ves u Nového Města na Moravě - Nové Dvory - Nové Město na Moravě - Nové Sady - Nové Veselí - Nový Jimramov - Nyklovice - Obyčtov - Ořechov - Oslavice - Osová Bítýška - Osové - Ostrov nad Oslavou - Otín - Pavlínov - Pavlov - Petráveč - Pikárec - Písečné - Počítky - Poděšín - Podolí - Pokojov - Polnička - Prosetín - Račice - Račín - Radenice - Radešín - Radešínská Svratka - Radkov - Radňoves - Radňovice - Radostín nad Oslavou - Radostín - Řečice - Rodkov - Rosička - Rousměrov - Rovečné - Rožná - Rozseč - Rozsochy - Ruda - Rudolec - Sázava - Sazomín - Sejřek - Sirákov - Sklené - Sklené nad Oslavou - Skorotice - Škrdlovice - Skřinářov - Sněžné - Spělkov - Štěpánov nad Svratkou - Strachujov - Stránecká Zhoř - Strážek - Střítež - Sulkovec - Světnov - Sviny - Svratka - Tasov - Tři Studně - Ubušínek - Uhřínov - Ujčov - Újezd - Unčín - Vatín - Věchnov - Věcov - Velká Bíteš - Velká Losenice - Velké Janovice - Velké Meziříčí - Velké Tresné - Vepřová - Věstín - Věžná - Vídeň - Vidonín - Vír - Vlachovice - Vlkov - Vojnův Městec - Vysoké - Záblatí - Zadní Zhořec - Ždánice - Žďár nad Sázavou - Znětínek - Zubří - Zvole
Garachico
Garachico merupakan sebuah kawasan perbandaran di Sepanyol di Santa Cruz de Tenerife, di komuniti autonomi Canary.
Feeza
Kerjaya
Pada tahun 2005, beliau membuat kemunculan semula dengan merakamkan dua lagu baru, "Antara Kasih" dan "Kasihan" hasil ciptaan Adnan Abu Hassan dengan menggunakan wang simpanan sendiri. Bagaimanapun, ia menjadi kegagalan komersial.
Hassan Ahmad
Kerjaya
Beliau pernah menjadi Penolong Pegawai Daerah Pontian (1962) dan menjadi Pegawai Penyelidik, Dewan Bahasa dan Pustaka mulai 1963. Seterusnya mengetuai Bahagian Penyelidikan (1965-1968). Kemudian menjadi Pemangku Pengarah dan Pengarah (1971-1976) dan Ketua Pengarah DBP (1976). Beliau berpengalaman luas bersama Tun Syed Nasir Syed Ismail.
Pommiers-Moulons
Pommiers-Moulons ialah komun di jabatan Charente-Maritime di barat-daya Perancis.
Ramayana
Kerohanian lwn Kebendaan
Sebaliknya, seseorang yang lain, mungkin kaya-raya, berdarah bangsawan, mahir dalam segala seni dan sains, dan berpendidikan tinggi, tetapi sikapnya mungkin masih primitif dan seperti binatang. Inilah gambaran yang diperolehi daripada watak-watak Ravana dan Indrajit.
212 (nombor)
Nombre 210
Ramayana
Kerohanian lwn Kebendaan
Maka, falsafah Ramayana, secara ringkas ialah bahawa kekayaan, kekuatan fizikal atau kekuasaan tentera tidak boleh menyelamatkan seorang individu atau sebuah negara. Kepercayaan dan amalan Satya (kebenaran) dan Dharma (Kebaikan) yang melindungi manusia dan negara!
Hassan Ahmad
Ketua Pengarah DBP
Selepas bersara, beliau menjadi Pensyarah Jemputan di Universiti Malaya, Professor Adjung di Universiti Kebangsaan Malaysia dan Ketua Eksekutif Yayasan Karyawan Malaysia.
Feeza
Gegar Vaganza 2019
Feeza merupakan salah seorang peserta Gegar Vaganza musim keenam pada 2019. Bagaimanapun, rezeki tidak berpihak kepadanya apabila tersingkir di konsert minggu keenam berikutan mendapat markah terendah. Berikut ialah senarai persembahan beliau:
Zarya
thumb|Modul Zarya dilihat dari [[STS-88 (NASA)]]
Stadium Merdeka
Stadium Merdeka merupakan stadium sukan di Kuala Lumpur, Malaysia yang digunakan bagi kegiatan pelbagai guna. Stadium Merdeka memiliki keupayaan 25,000 penonton dengan 10,000 tempat duduk.
Pesawat serangan darat
Pengenalan
Pada akhir Perang Dunia II, pesawat pejuang siang biasa mempunyai kemampuan untuk melakukan tugas serang darat dan antara rekaan yang paling berjaya adalah Focke-Wulf Fw 190 yang telah diubah sedikit dan Hawker Typhoon.
Ramayana
Kerohanian lwn Kebendaan
Mahakarya ini memberikan kita semua ideal-ideal dalam  sebuah masyarakat dan kebudayaan yang tertinggi. Rama ialah seorang lelaki, suami, anak, abang, sahabat, dan raja atau pemerintah yang ideal. Dewi Sita ialah seorang wanita ideal yang tiada tandingan dan menjadi simbol kewanitaan yang mulia. Keluarga Dasaratha menjadi sebuah keluarga yang ideal di mana setiap ahli mengutamakan kebaikan orang lain. Ramayana juga memberikan adik-beradik ideal, kawan-kawan ideal dan pekerja ideal. Contoh sebuah kerajaan yang ideal diberikan melalui Ramarajya.
Feeza
Kehidupan peribadi
Feeza berkahwin dengan Ahmad Zahid Hassan pada Oktober 2000 dan dikurniakan 4 anak – Muhd Hafizul Iqram, Nur Alesya Humaira, Muhd Zahirul dan Nur Zahirah. Pasangan ini bercerai pada 2010 dengan Feeza mendapat hak penjagaan terhadap anak sulungnya manakala tiga lagi anaknya tinggal bersama bekas suaminya.
Stadium Merdeka
la mempunyai 14 buah "terowong" yang merupakan pintu keluar-masuk stadium. Kawasan tempat duduk yang berbumbung itu adalah sepanjang 30 kaki, bumbungnya 60 kaki panjang ke hadapan dan tinggi 40 kaki dari bawah. Empat buah tiang lampu setinggi 140 kaki juga dibina untuk kegunaan upacara-upacara yang diadakan di waktu malam.
Pembinaan stadium ini adalah merupakan satu kemajuan ke arah perkembangan dalam kegiatan sukan dan kebudayaan di negara ini. Dengan adanya stadium ini, ia dapat memberi kemudahan bagi kegiatan-kegiatan sukan, kebudayaan dan perhimpunan-perhimpunan raksaksa peringkat kebangsaan dan antarabangsa. Di samping itu, perpaduan yang erat dapat ditanamkan melalui kegiatan-kegiatan sukan dan upacara kebangsaan yang diadakan di Stadium ini.
Stadium ini mula digunakan untuk satu upacara yang bersejarah dalam sejarah tanah air, iaitu pengisytiharan Kemerdekaan Persekutuan Tanah Melayu pada 31 Ogos 1957 oleh Almarhum Tunku Abdul Rahman selepas dirasmikan sehari sebelumnya. Seramai 10,000 orang membanjiri stadium ini ketika perisytiharan itu dibuat pada pagi 31 Ogos 1957.
Tetapi pada satu ketika semasa stadium yang diuruskan oleh Perbadanan Stadium Merdeka ini menjadi satu tempat paling bersejarah, ia pernah dicadangkan untuk dirobohkan semasa zaman Tun Dr. Mahathir. Alasannya adalah bagi memberi peluang kepada pembangunan kompleks pejabat dan hiburan bernilai RM 1 bilion. Tetapi atas inisiatif beberapa orang termasuk Datuk Seri Abdullah Ahmad Badawi, bekas perdana menteri Malaysia yang menghantar surat kepada Tun Dr. Mahathir supaya stadium ini tidak dirobohkan, Tun Dr. Mahathir menyatakan bahawa Datuk Seri Abdullah Ahmad Badawi terlalu sentimental dengan nilai sejarah ini. Akhirnya pada Februari 2003, Stadium Merdeka telah dinamakan sebagai bangunan warisan kebangsaan.
Pada 2007, Stadium Merdeka mengalami pemulihan kepada keadaan yang asal seperti pada 1957. Stadium ini dengan kapasiti sebanyak 45,000 tempat duduk telah dikurangkan kepada 20,000 tempat duduk, yang bermaksud bahawa beberapa blok-blok teres atas dibina sejak bertahun-tahun telah dirobohkan. Pekerja memulakan kerja merombak bumbung ke tempat duduk VI. Pengubahsuaian ini adalah bahagian rancangan ulang tahun Malaysia ke-50 untuk menghidupkan semula detik-detik apabila Tunku Abdul Rahman mengisytiharkan kemerdekaan di sini.
Ramayana
Kerohanian lwn Kebendaan
Dalam kata lain, mahakarya ini memberikan segala idea dan ideal kehidupan yang mulia yang boleh dicontohi dan diikuti oleh seluruh umat manusia dalam semua zaman. Ramayana bukan sebuah mitologi yang penuh dengan cerita dongeng. Ia adalah khazanah ilmu ketamadunan dan kebudayaan tertinggi yang telah mempengaruhi dan memperkayakan arus pemikiran, kreatif, agama dan kerohanian dunia.
Versi Lain Ramayana
Pengaruh kuat dan mendalam Ramayana Valmiki telah melahirkan beberapa Ramayana lain dalam bahasa Sanskrit dan juga beberapa vernakular India. Antara karya-karya Sanskrit yang terkenal ialah Ananda Ramayana, Adhyatma Ramayana, Adbhuta Ramayana, Yoga Vasishtha Ramayana, Tattvasangraha Ramayana dan Sangraha Ramayana.
Selain itu, kisah Ramayana juga diberikan dalam beberapa Purana. Beberapa buah Upanishad minor seperti Rama Purvatapaniya, Ramottaratapaniya, dan Rama Rahasya merujuk kepada Rama sebagai Parama Purusha (Tuhan).
Antara Ramayana popular dalam bahasa-bahasa lain yang berdasarkan kepada maharya Valmiki atau adaptasinya ialah:
Adhyatma Ramayana
Ini ialah sebuah karya yang dipercayai telah dihasilkan pada kurun ke-14 dan menjadi sebahagian daripada Brahmanda Purana. Karya ini berbentuk dialog antara Shiva dan Parvati yang bertujuan untuk menyebarkan kultus agama Rama. Ia mengandungi puisi-puisi suci dan karya falsafah, termasuk karya popular yang dikenali sebagai Rama Gita.
Pesawat serangan darat
Pengenalan
Di era selepas Perang Dunia II, tentera udara semakin enggan untuk menghasilkan pesawat tentera khas untuk menyerang darat. Walaupun bantuan udara dekat dan menyekat kemaraan musuh masih penting di dalam perang moden, pesawat penyerang kurang digunakan berbanding dengan pesawat pejuang dan kedua-dua juruterbang dan perancang tentera tidak berminat terhadap pesawat serang darat. Contohnya Blackburn Buccaneer, A-6 Intruder, A-7 Corsair II, Panavia Tornado IDS, Sukhoi Su-7, and Sukhoi Su-17. Pesawat serang kemudian dijadikan sebagai pesawat pelatih seperti BAC Strikemaster, BAE Hawk, and Cessna A-37.
Ramayana
Ananda Ramayana
Karya ini juga dikenali sebagai Manohara Ananda Ramayana. Karya ini juga berbentuk dialog, mula-mula di antara Shiva dan Parvati dan kemudiannya di antara Ramadasa dan Vishnudasa. Karya ini mengandungi beberapa buah cerita yang masih popular seperti cerita Gokarna (sebuah tempat ibadat yang terkenal di Karnataka, India) dan kisah Ahiravana dan Mahiravana. Karya ini juga dipercayai telah dihasilkan pada kurun ke-14.
Hassan Ahmad
Ketua Pengarah DBP
Hassan Ahmad pernah menjadi Ketua I Persatuan Penulis Nasional (PENA) (1966-1967). Beliau menjadi Jawatankuasa Tetap Majlis Bahasa Malaysia/Indonesia (kini MABBIM). Beliau juga Pengerusi Majlis Bahasa Malaysia dalam menyelaraskan ejaan dan istilah antara Malaysia, Indonesia, dan Brunei Darussalam.
Pokok Durian Kuning
Pokok Durian Kuning atau nama saintifiknya (Durio graveolens) merupakan sejenis pokok Durian yang menghasilkan buah yang boleh di makan.
Pesawat serangan darat
Pengenalan
Pada akhir tahun 1960-an, Tentera Udara Amerika Syarikat telah meminta pesawat bantuan khas iaitu Republic A-10 Thunderbolt II. Pesawat ini akhirnya menjadi pesawat anti-perisai dengan kebolehan terhad untuk dalam menyekat kemaraan musuh dan dalam tugas sebagai pengebom taktikal. Doktrin US sekarang semakin menekanan penggunaan helikopter Tentera Darat Amerika Syarikat untuk bantuan udara dekat dan misi anti-kereta kebal. Pesawat Soviet Su-25 Frogfoot adalah lebih berjaya sebagai artileri terbang, walaupun dalam versi kemudian pesawat ini juga ditukarkan kepada tugas anti-perisai dan kebanyakan daripada pesawat ini telah diganti dengan pesawat yang lebih laju iaitu MiG-29 dan Su-27 versi pejuang/pengebom.
Ramayana
Ramayana di Luar India
Di luar benua India, Ramayana juga telah tersebar luas di Asia, terutamanya di Thailand, Malaysia, Indonesia, Myanmar, Laos, China dan Jepun. Karya asal Valmiki dalam bahasa Sanskrit telah diadaptasikan mengikut kesesuaian dan kebudayaan tempatan di luar India. Antara versi Ramayana tempatan yang popular di Asia ialah seperti berikut:
Zarya
Zarya (Заря́; harfiah fajar), juga dikenali sebagai Blok Kargo Fungsional, FGB (daripada bahasa Rusia: "Функционально-грузовой блок", Funktsionalno-gruzovoy blok atau ФГБ),   ialah modul Stesen Angkasa Antarabangsa (ISS) International Space Station]] yang pertama dilancarkan. FGB membekalkan tenaga elektrik, tempat penstoran, kuasa pendorong dan pandu arah untuk ISS pada tahap pembinaan permulaan. Dengan pelancaran dan pembinaan modul-modul lain memiliki fungsi lebih khusus, Zarya sekarang digunakan untuk penstoran di dalam runag dalam dan juga tangki bahan api diluar. Zarya terbitan daripada Kapal angkasa TKS yang direka untuk program Salyut Rusia. Nama "Zarya" diberikan kepada FGB kerana nama itu membayangkan fajar baru dalam kerjasama antarabangsa di angkasa lepas. Walaupun modul ini dibina sebuah syarikat Rusia, ia dimiliki Amerika Syarikat.
Pesawat serangan darat
Pengenalan
Walaupun begitu, tugas ini masih jelas dan masih dipakai, menghasilkan pengenalan seperti F/A-18 Hornet. Dan sekarang, istilah pesawat penyerang diterima pakai sebagai cara untuk merujuk kepada pesawat dua-tugas seperti ini. Tetapi, British telah menggunakan istilah "strike" beberapa tahun sebagai panggilan kepada tugas serangan nuklear dan "attack" sebagai tugas biasa(tidak melibatkan nuklear).
Seni digital
Bacaan lanjut
This really needs building up, anyone fancy doing it? Please add more
Surah Luqman
Surat Luqman (سورة لقمان) adalah surah ke-31 dalam Al-Quran. Surah ini terdiri dari atas 34 ayat dan termasuk golongan surah-surah Makkiyyah. Surah ini diturunkan sesudah Surah As-Saaffat.
Nama Luqman diambil sempena dari kisah Luqman yang diceritakan dalam surah ini tentang bagaimana ia mendidik anaknya.
Rujukan
Mukaddiman terjemahan Al Qur'an versi Depag RI
Pautan luar
Dengar bacaan di sini
Gunung Tungurahua
Gunung Tungurahua (bahasa Quechua - tunguri bermaksud kerongkongan dan rahua bermaksud bakai, luahan api) ialah sebuah gunung berapi berjenis stratovolkano yang terletak di Kordilera Tengah pada Andes Ecuador, di tengah-tengah hutan hujan Amazon.
La Guancha
La Guancha merupakan sebuah kawasan perbandaran di Sepanyol di Santa Cruz de Tenerife, di komuniti autonomi Canary.
Gunung Tungurahua
Glasier
Selepas wujudnya pertambahan aktiviti gunung berapi pada tahun 1999, glasier yang terletak pada puncak gunung telah cair.
Aktiviti gunung berapi
Ia juga dikenali sebagai "Si Gergasi Hitam (The Black Giant)". Disebabkan keaktifannya, magma yang keluar daripada bawah tanah menyebabkan banyak berlakunya gegaran pada bandar raya Baños yang berdekatan.
Letusan 2006
Pada 14 Julai 2006, Tungurahua memulakan letusan yang paling ganas semenjak 1999. Pada sekitar 6:00 p.m., gunung berapi berkenaan memuntahkan 15 kilometer dengan turus abu, wap, dan batuan. Turus berkenaan mengalir ke arah Lautan Pasifik dan memang jelas pada foto-foto satelit.
Aktiviti berterusan dengan perlahan untuk sesebuah bulan, sehingga 16 Ogos. Pada pagi hari itu, kira-kira 8:25 (umum), satu letupan yang sangat besar memberi isyarat permulaan, mengapa kelihatan acara utama ini keletusan episod? 8 km kolum lava timbul daripada kawah. Gunung berapi juga memuntahkan sejumlah besar abu. Ia meletakkan abu cendawan magnitud pada kira-kira 285 km persegi dan batu-batu panas. Letusan membangun adalah berunsur suatu sumber berterusan lava kira-kira satu kilometer berkedudukan di atas kawah, gas, dan abu tiang-tiang dianggarkan pada 13 hingga 14 km, dan aliran piroklas.
Blok-blok batu pijar telah kerap jatuh ke dalam rusuk gunung berapi. Tempat-tempat umum terkena letusan dilaporkan mempunyai satu hujan abu dan batu-batu saiz bola golf. Semalaman, banyak daerah Tungurahua, termasuk Ambato, Pelileo, Baños, dan Chimborazo termasuk Riobamba dan Penipe telah diliputi dengan bahan-bahan ini. Ia adalah dianggarkan bahawa setengah 200 km persegi (80 batu persegi) tanaman-tanaman telah dimusnahkan. Juga memusnahkan adalah ternakan dan kolam-kolam penternakan ikan. Pertubuhan petani-petani telah menganggarkan kerugian sekitar US$150,000,000.
Ramai orang dalam bandar-bandar sekeliling melarikan diri. Penduduk Baños telah dipindahkan pada awal pagi tetapi orang telah pulang kerana petang yang ke-17 dan pagi ke-18. Perkampungan desa seperti Bilbao, Chilibú, Choglontuz, dan Juive Grande terletak secara langsung dalam laluan bagi lava, telah dipindahkan kecuali bangunan-bangunan mereka telah dimusnahkan. Dianggarkan 4,000 orang telah dipindahkan. Dilaporkan kampung itu Juive Grande akan secara tetap ditempatkan semula yang ditawarkan oleh kerajaan Ecuadorian.
Sekurang-kurangnya lima orang telah mati, dikurangkan untuk abu dalam bandar Paligtahua. Tiga belas orang telah dilaporkan tercedera dan lebih daripada tiga puluh orang hilang. Ia juga melaporkan bahawa sekurang-kurangnya dua belas orang telah terperangkap. Bandar-bandar Chacauco, Puela, El Mazbah, dan Cotalo telah dirosakkan oleh abu dan batu-batu pijar. Bekalan-bekalan air minuman telah dicemari di kawasan yang terlibat.
Dalam pagi ke-17, transit kenderaan adalah dengan secara rasmi digantung di Ambato dan ada penduduk diminta untuk kekal dalam rumah. Permohonan seumpamanya adalah masih seimbang sehingga pada hari ke-18. Bandar raya, bandar dan antara wilayah yang menaiki bas jenazah transit digantung. Loji hidroelektrik Agoyan telah berhenti kerja. Sungai Chambo dan Sungai Puela tersekat dan perairan mereka telah mengutip di belakang sementara empangan-empangan. Tentera Ecuador belajar bagaimana untuk memungkiri empangan bagi mengelakkan satu pembebasan membawa bencana air. Dalam pagi ke-18, perairan Chambo mula untuk dilepaskan. Sungai Puela tersekat.
Hassan Ahmad
Ketua Pengarah DBP
Atas jasanya, beliau dikurniakan darjah Kesatria Mangku Negara oleh Duli Yang Maha Mulia Seri Paduka Baginda Yang di-Pertuan Agong (1973). Darjah Setia Sultan Ismail Johor oleh Duli Yang Mulia Sultan Johor yang membawa gelaran Dato' (1978). Menjadi Timbalan Pengerusi Panel Anugerah Sastera Negara, Pengerusi Hadiah Sastera Malaysia, Pengerusi Majlis Kemajuan Buku Kebangsaan, Ahli Jemaah Universiti Kebangsaan Malaysia dan lain-lain.
Beliau adalah anak Melayu pertama dianugerahkan Ijazah Kedoktoran (PhD) Sains Sosial dari Universiti Leiden, Belanda kerana giat memperjuangkan serta mengukuhkan penggunaan bahasa Melayu melalui peranannya sebagai pengerusi di dalam beberapa Majlis Bahasa Melayu yang melibatkan negara-negara di rantau Asia.
Pengerusi Yayasan Karyawan
Beliau menjadi Ketua Pegawai Eksekutif, Yayasan Karyawan.
Bangkit menentang PPSMI
Beliau antara tokoh bahasa dan sasterawan yang terlibat menentang dasar PPSMI di sekolah rendah hingga universiti kerana Bahasa Melayu perlu dipertahankan untuk mengekalkan jati diri bangsa dan negara Malaysia. Walaupun telah tua, beliau bersama A Samad Said dan NGO pejuang Bahasa seperti PKPIM, ABIM, PLM, Paksi, serta tokoh politik Pakatan Rakyat berarak dari Masjid Negara ke Istana Negara untuk menyampaikan memorandum membantah PPSMI kepada Yang Dipertuan Agong.
Baginya, pendokong `nasionalisme' sempit ini banyak yang menguasai bahasa Inggeris tinggi. Mereka tidak pernah membenci bahasa asing. Malah merekalah paling ke depan menyokong segala usaha kerajaan untuk meningkatkan pengajaran bahasa Inggeris di sekolah kita. Ekoran itu, Timbalan Perdana Menteri Malaysia merangkap Menteri Pelajaran Malaysia, Tan Sri Muhyiddin Yassin memansuhkan PPSMI dan diganti dengan MBMMBI pula.
Pada 2003 kerajaan mengubah dasar pengajaran Sains dan Matematik dalam bahasa Melayu kepada bahasa Inggeris dengan alasan orang Malaysia tidak akan maju jika tidak belajar kedua-dua subjek berkenaan dalam bahasa penjajah. Bahasa Melayu sudah pun digunakan untuk mengajar dan mempelajari ilmu ‘moden’ seperti linguistik, sosiologi, antropologi, selain bahasa dan kesusasteraan Melayu di Jabatan Pengajian Melayu sejak Universiti Malaya di Singapura pada 1954. Tenaga pengajar ketika itu ialah di kalangan sarjana Belanda dan Inggeris seperti Jesselin de Jong, Dr CC Mees, Dr MBSwift dan CC Skinner.Baginya, DBP perlu kuat dan memperkukuhkan tugasnya seperti diamanahkan sejak 1959 dan diperkemaskan lagi melalui Akta DBP (Pindaan) 1995.DBP jangan lari daripada tugas asal.
Karya penulisan
Beliau banyak menulis buku dan pelbagai artikel terutama tentang mempertahankan bahasa Melayu. Rencana tulisan beliau disiarkan secara tetap dalam majalah Dewan Masyarakat terbitan DBP.
Beliau menyertai persidangan antarabangsa di Amerika Syarikat, Eropah, Rusia, India, Jepun, Korea, Filipina, Thailand, dan Indonesia. 1982, beliau mempengerusikan “Seminar on Book For All at Low Cost” anjuran National Book Trust of India di New Delhi.Dalam Persidangan Editor Asia pada Januari 1982 di Singapura membentangkan kertas kerja “Problems and Techniques of Translation and Adaption of Foreign Works into an Indigenous Language”.
Gunung Tungurahua
Letusan 2006
Pada waktu petang 17 Ogos, Presiden Republik Ecuador, Dr. Alfredo Palacio, mengisytiharkan wilayah-wilayah Chimborazo dan zon-zon bencana Tungurahua. Pagi ke-18, zon bencana telah dilanjutkan untuk Provice bagi Bolivar. Kerajaan juga secara rasmi ditanya, melalui Kementerian Hal Ehwal Luar negerinya, bahawa pihak antarabangsa membantu dalam urusan dengan akibat-akibat letusan. Abu juga menjangkau wilayah-wilayah Cotopaxi, wilayah Guayas, wilayah Manabí, wilayah Bolívar(Ecuador), dan wilayah Los Ríos. Di Los Rìos, dilaporkan ladang pisang itu telah rosak teruk. Operasi lapangan-lapangan terbang bagi Latacunga, Riobamba, dan Guayaquil telah terhenti disebabkan bahaya ditimbulkan oleh abu.
Ia dilaporkan bahawa sekurang-kurangnya kerugian US$300,000 iaitu alat-alat permonitoran, termasuk seismometer, seismografik, dan bahan-bahan GPS, telah hilang sewaktu letusan. Ini kerana, rusuk barat Tungurahua pada waktu ini di luar sampai vulcanologists secara langsung pengawasan.
Hassan Ahmad
Meninggal dunia
Pada 31 Ogos 2011, beliau (74) meninggal dunia di kediamannya di Petaling Jaya. Anak keduanya, Hasmirawati (33) menjelaskan bahawa arwah meninggal dunia sebelum sempat dibawa ke hospital berhampiran selepas mengadu sakit perut. Isterinya, Datin Hamimi Mohamad Shariff (68) dan dua anak perempuan.
Jenazah dikebumikan di Tanah Perkuburan Islam Kota Damansara.
213 (nombor)
213 (dua ratus tiga belas) ialah nombor asli selepas 212 dan sebelum 214.
Narasingapuram, Vellore
Narasingapuram ialah sebuah bandar banci ("census town") dalam daerah Vellore di negeri Tamil Nadu, India.
213 (nombor)
Nombre 210
Narasingapuram, Vellore
Demografik 2001
Menurut bancian India pada tahun 2001, Narasingapuram memiliki bilangan penduduk seramai 10,555. Dari jumlah tersebut, kaum lelaki membentuk 50% dari jumlah keseluruhan populasi dan wanita seramai 50%.
Pendidikan 2001
Menurut bancian India pada tahun 2001 Narasingapuram memiliki kadar pendidikan (kebolehan membaca) 76%, melebihi kadar purata kebangsaan 59.5%; dengan 53% lelaki dan 47% wanita mampu membaca. 9% dari populasi berusia di bawah 6 tahun. (2001)
Perbicaraan Nuremberg
Perbicaraan Nuremberg ialah siri tribunal tentera yang dilaksanakan tentera Bersekutu selepas Perang Dunia Kedua. Perbicaraan Nuremberg terkenal kerana pendakwaan terhadap ahli-ahli utama dalam kepimpinan politik, tentera dan ekonomi Jerman Nazi. Perbicaraan diadakan di bandar Jerman, Nuremberg.
Kampung Sapagaya
Kampung Sapagaya merupakan sebuah kampung yang terletak di Lahad Datu, dalam Sabah, iaitu sebuah negeri di Malaysia. Sabah ialah satu daripada 13 negeri yang terdapat di Malaysia dan merupakan negeri kedua terbesar di Malaysia selepas Sarawak yang terletak di utara pulau Borneo, iaitu pulau ketiga yang terbesar di dunia. Ibu negeri Sabah ialah Kota Kinabalu, yang dahulunya dikenali sebagai Jesselton.
Poskod
Poskod yang digunakan di Kampung Sapagaya, Lahad Datu, Sabah ialah 91100.
Kampung Pulau Sayak
Kampung Pulau Sayak merupakan sebuah kampung yang terletak di Kota Kuala Muda, dalam negeri Kedah Darul Aman, iaitu negeri di utara di Malaysia, dan yang bersempadan dengan negara Thailand di timur lautnya, dan bersempadan dengan negeri Perak di tenggara, Pulau Pinang di barat daya dan Perlis di bahagian utara.